kardosdrur/scandi-wiki huggingface dataset:
Geminoid

En Geminoid er en speciel menneskelignende robot. Den er udviklet af Hiroshi Ishiguro, der arbejder for Advanced Telecommunications Research Institute International (ATR) i Japan. Den er teleopereret og har udsende efter et specifikt menneske. 

Modellen Geminoid HI-4 ligner Hiroshi Ishiguro selv - og Geminoid F ('F' for female) er modelleret efter en unavngiven faktisk kvinde i sine 20'ere. "Geminoid" navnet er et registret varemærke hos ATR instituttet.

Lektor Henrik Schärfe fra Aalborg Universitet har også fået lavet en eksakt robot-kopi af sig selv. Denne model kaldes en Geminoid DK ('DK' for Danmark).

En lignende - også meget menneskelignende robot er Actroid'en.

Kilder 

 http://www.geminoid.jp/en/robots.html - Hiroshi Ishiguro Laboratories, ATR - Robotter

 go.tv2.dk  "Henrik og hans robotkopi" – Udsendelsen 18 maj 2011.

Robotter
Limuzīns Jāņu nakts krāsā

Limuzīns Jāņu nakts krāsā (Limousine i Sankt Hans-nattens farver) er en lettisk TV-film fra 1985 instrueret af Jānis Streičs. Den blev produceret af Rīgas kinostudija. Filmen blev tildelt Letlands nationale filmpris Lielais Kristaps i 1981.

Medvirkende 
 Lilita Bērziņa - Mirtas tante
 Olga Dreģe - Dagnija Tūtere
 Uldis Dumpis - Ēriks Tūters
 Gundars Āboliņš - Uģis Tūters
 Romualds Ancāns - Jāzeps
 Baiba Indriksone - Olita Sprēsliņa
 Boļeslavs Ružs - Viktors Sprēsliņš
 Diāna Zande - Lāsma Sprēsliņa
 Ēvalds Valters - Pigalu Prīdis
 Līga Liepiņa - Veronika

Kilder

Eksterne Henvisninger 

Film fra Letland
Tv-film
Film fra 1981
Leaf Daniell

Cyrus Leaf Daniell (1877 – 28. februar 1913) var en britisk fægter som deltog i de olympiske lege 1908 i London.

Blake vandt en sølvmedalje i fægtning under Sommer-OL 1908 i London. Han var med på det britiske hold som kom på en andenplads i holdkonkurrencen, i kårde efter Frankrig.

Kilder 

Fægtere fra Storbritannien
Gladys Davies

Gladys Muriel Davies (født i 29. juli 1893, død 23 maj 1965) var en britisk fægter som deltog i de olympiske lege 1924 i Paris.

Blake vandt en sølvmedalje i fægtning under 1924 i Paris. Han kom på en andenplads i den individuelle konkurrence, i fleuret for damer efter Ellen Osiier fra Danmark.

Kilder

Eksterne henvisninger 

Fægtere fra Storbritannien
Actroid

En Actroid er en specielt menneskelignende robot udviklet af Osaka University og fremstillet af Kokoro Company Ltd (den animatroniske afdeling af Sanrio).

En kendt model er Repliee Q2. Det første Actroid dateres fra november 2003.

En lignende robottype er blevet kaldt en Geminoid.

Eksterne henvisninger 

 go.tv2.dk  "Henrik og hans robotkopi" – Udsendelsen 18 maj 2011.

Robotter
Surfer Blood

Surfer Blood er et alternativ rock-band fra Florida, USA. Bandet består af John Paul Pitts (forsanger, guitar), Mike McCleary (guitar, baggrundsvokal), Lindsey Mills (bas, baggrundsvokal) og Tyler Schwarz (trommer).

Bandet udgav debutalbummet Astro Coast i 2010, og spillede første gang i Danmark på Copenhagen Jazzhouse i maj 2010.

Surfer Blood spillede på Roskilde Festival 2011.

Diskografi

Studiealbums 
 Astro Coast (2010) #124 U.S.
 Pythons (2013) #127 U.S.
 1000 Palms (2015)  #160 U.S.
 Snowdonia (2017)

EP'er 
 Tarot Classics (October 25, 2011)

Singler
 "Swim" (2009)
 "Slow Jabroni" (2009)
 "Take It Easy" (17-04-2010, Kanine Records)
 "Swim" (01-05-2010, re-release on Rough Trade)
 "Floating Vibes" (28-09-2010, Kanine Records)
 "Miranda" (2011, Kanine Records)
 "Demon Dance" (2013, Warner Bros. Records)
 "Spanish Bombs" (2013, Warner Bros. Records)
 "Grand Inquisitor" (2015, Joyful Noise Recordings) 
 "I Can't Explain" (2015, Joyful Noise Recordings) 
 "Women of Your Life" Sleeping Bag cover (2016, Joyful Noise Recordings)
 "Evil Cat" (2016, Joyful Noise Recordings) 
 "Six Flags in F or G" (2016, Joyful Noise Recordings)

Referencer

Eksterne henvisninger 

 
 Joyful Noise Recordings // Surfer Blood
 Surfer Blood at Kanine Records
 Interview with TMF after their first European tour 

Musikgrupper fra USA
Musikgrupper fra 2009
Valpolicella

Valpolicella er et vinområde i Veneto i det nordøstlige Italien, øst for Gardasøen. Det er mest kendt for sin kraftige Amarone, men den næsten lige så velkendte lillebror Ripasso skal også nævnes. Fra gammel tid var egnen mest kendt for sin søde dessertvin Recioto. Ordet Valpolicella betyder kort "dalen med de mange kældre", et kælenavn, området fik under Romerriget.

Eksterne henvisninger 

Vindistrikter
Italiens geografi
Hanson-stammebåden

Hanson-stammebåden er en stammebåd fra bronzealderen, der i 1998 blev fundet i Hanson-grusgraven i Shardlow syd for Derby. Båden er i dag udstllet på Derby Museum.

Ved udgravningen blev man nødt til at save båden i mindre stykker, så den kunne flyttes og bevares. Båden er blevet dateret til cirka 1500 f.Kr. En anden båd blev fundet ved samme lejlighed, men den blev begravet igen for at blive bevaret in situ.

Kilder og links 

Derby
Skibe fra Storbritannien
Både
Oldsager fra Bronzealderen
Percival Davson

Percival May Davson (30. september 1877 – 5. december 1959) var en britisk tennisspiller og fægter.

Han deltog i fægtning i de olympiske lege i Stockholm i 1912, hvor han var med på det britiske hold som kom på andenpladsen og derfor vandt sølvmedaljer i holdkonkurrencen i kårde efter Belgien.

I 1919 var han med på det britiske Davis Cup-hold i tennis.

Kilder

Eksterne henvisninger 

Fægtere fra Storbritannien
Tennisspillere fra Storbritannien
Deltagere for Storbritannien ved sommer-OL 1912
Profil Optik

Profil Optik begyndte som Danmarks første frivillige optikerkæde i 1971 under navnet Optik-Køb. Ved udgangen af 2007 blev størsteparten af kæden afhændet af den oprindelige ejerkreds - til det svenske investeringsselskab Alipes. Senere i 2014 videresolgt til CVC Capital Partners. Profil Optik er i dag en del af Synsam Nordic, med dansk hovedkontor i Hedehusene. I 2020 omfatter Profil Optik i alt omkring 117 danske butikker.

Historie 
Virksomheden blev etableret i 1971 under navnet Optik-Køb. I 1972 ændredes navnet til Center-Optik, og blev i 1976 til Optiker-Ringen AMBA. FRA 1988 til det nuværende navn Profil Optik. I 1995 indgik Profil Optik i et nordisk indkøbssamarbejde, kaldet Nordic Optical Partners A/S, hvor Profil Optik havde 25 %. I 1999 bekendtgjorde Profil Optik og Nyt Syn, at de sluttede sig sammen i et fælles selskab: Optik Danmark a.m.b.a.

Kilder 

Etableret i 1971
Optikerkæder i Danmark
CVC Capital Partners
Arthur Everitt

Arthur Francis Graham Everitt (27. august 1872 i Paddington – 10. januar 1952) var en britisk fægter som deltog i de olympiske lege 1912 i Stockholm.

Everitt vandt en sølvmedalje i fægtning under Sommer-OL 1912 i Stockholm. Han var med på det britiske hold som kom på en andenplads i holdkonkurrencen i kårde, efter Belgien.

Kilder 

Fægtere fra Storbritannien
Deltagere for Storbritannien ved sommer-OL 1912
Melancholia

Melancholia er en science fiction dramafilm fra 2011, skrevet og instrueret af Lars von Trier, med Kirsten Dunst, Charlotte Gainsbourg og Kiefer Sutherland i hovedrollerne. Den fik verdenspremiere på filmfestivalen i Cannes 2011, og Kirsten Dunst modtog prisen som festivalens bedste kvindelige skuespiller for sin rolle i filmen. Udendørsscenerne til filmen blev optaget på Tjolöholms slott i Sverige. 

Filmen er den anden i Triers uofficielle Depressions-trilogi, forudgået af Antichrist i 2009 og efterfulgt af Nymphomaniac i 2013.

Handling 

Filmen starter med at Jorden bliver tilintetgjort og hopper derefter bagud i tiden. Historien handler om to søstre, Justine og Claire (Kirsten Dunst og Charlotte Gainsbourg). I starten af filmen bliver Justine gift med Michael (Alexander Skarsgård). Kort tid efter brylluppet bliver Justine melankolsk, hvilket gør at hun er rolig da det bliver klart at Jorden er truet af undergang fordi den vil kollidere med en anden planet. Derimod er Claire fuld af frygt for fremtiden.

Medvirkende 
 Kirsten Dunst – Justine
 Charlotte Gainsbourg – Claire
 Kiefer Sutherland – John
 Charlotte Rampling – Gaby
 Jesper Christensen – Little Father, butler
 John Hurt – Dexter
 Alexander Skarsgård- Michael
 Stellan Skarsgård – Jack
 Brady Corbet – Tim
 Udo Kier – Bryllupsarrangør

Indspilning 
Flere af filmens udendørsscener er optaget ved Tjolöholms slott i Sverige.

Modtagelse 
Melancholia blev modtaget meget blandet af kritikken, både i internationale og i danske medier. En række anmeldere roste filmen i høje toner som Aaron Hillis fra Moving Pictures Network: "the intimacy and rich, award-worthy performances ultimately sell this  meditation on overwhelming angst as a supreme, matured step forward for  von Trier." og Raffi Asdourian i The Film Stage: "Lars von Trier, the notorious bad boy maestro of Cannes, has delivered a new masterpiece in the form of the apocalyptic Melancholia." mens andre fandt filmen kedelig som Todd McCarthy fra Hollywood Reporter: "The Danish director's brooding contemplation of the planet's demise is a bit of a bore"

Blandt danske anmeldere havde Søren Høy fra Jyllands-Posten mange roser: "'Melancholia' er i Guldpalme-klasse". Kim Skotte i Politiken var lidt mere forbeholden og skriver blandt andet "At bruge en familiefest som kerne i historien er jo mildest ikke noget nyt og    desværre bruger Lars von Trier ikke grebet afgørende anderledes.", men gav dog filmen fire af seks mulige hjerter.

Noter

Eksterne henvisninger 
 Filmens officielle hjemmeside 
 
 
 Astrofysikere hjalp Lars von Trier med Melancholia

Britiske film fra 2011
Film instrueret af Lars von Trier
Science fiction-film fra Danmark
Engelsksprogede film
Robertprisen for årets danske spillefilm
Bodilprisen for bedste danske film
Film fra Danmark (administrationskategori)
Danske film fra 2011
Franske film fra 2011
Italienske film fra 2011
Tyske film fra 2011
Svenske film fra 2011
Dramafilm fra Danmark
Dramafilm fra Storbritannien
Dramafilm fra Frankrig
Dramafilm fra Sverige
Dramafilm fra Italien
Dramafilm fra Tyskland
Rikers Island

Rikers Island  (RI) er New York Citys største fængsels-kompleks (hovedfængsel), etableret i 1932, samt navnet på den 1,672 km 2 store ø, hvor fængslet ligger.

Øen er beliggende i East River mellem Bristol og Bronx på det amerikanske fastland, tæt på LaGuardia lufthavns landingsbaner.
Den menes opkaldt efter en hollandsk kolonist Abraham Rycken, som bosatte sig på øen i 1600-tallet.
Øens samlede befolkning blev i 2009 opgjort til ca. 12.000 personer.

Øen administreres af New Yorks fængselsvæsen, og havde i 2009 en stab på ca. 7.000 fængselsbetjente og administrativt personale samt ca. 14.000 indsatte kriminelle og varetægtsfængslede.

I 2017 annoncerede borgmester Bill de Blasio, at fængslet vil blive lukket om 10 år, 10 år fra nu, hvis kriminalitetsraten i byen forbliver lav, og befolkningen i Rikers reduceres fra 10.000 til 5.000. de Blasio offentliggjorde detaljerne i sin plan i en rapport med titlen "Mindre, sikrere, mere retfærdigt: et køreplan for lukning af Rikers Island" offentliggjort den 22. juni 2017.
I februar 2018 foreslog en statlig overvågningskommission, at staten New York overvejede at lukke faciliteterne inden denne frist. I oktober 2019 vedtog New York City Council at lukke anlægget i 2026.

Indsatte fra øens fængsel har været brugt til at håndtere begravelser på Hart Island.

Referencer

Eksterne henvisninger 

 Beskrivelse af 10 fængselsafsnit på Rikers Island (engelsk)

Fængsler i USA
Øer i New York
New York Citys geografi
Etableret i 1932
RI

RI, akronymet har flere betydninger:
 Rhode Island – amerikansk delstat
 Rikers Island – amerikansk fængselsø
Richard Overton Hunziker

Richard Overton Hunziker (1916 – 29. maj 1971), var generalmajor i United States Air Force. Han var leder af operationen Project Crested Ice, der forestod oprydningen efter et nedstyrtet B-52-bombefly den 21. januar 1968 i North Star Bay tæt på Thule Air Base; den såkaldte Thuleulykke.

Camp Hunziker i nærheden nedstyrtningsstedet, der var base for oprydningen efter Thuleulykken er opkaldt efter General Richard Overton Hunziker. Her arbejde amerikansk og dansk personale med at indsamle vragdele.

Hunziker var kamppilot under anden verdenskrig, hvor han gennemførte 200 kampmissioner i Afrika og Sydeuropa.

Referencer 

Generaler i United States Air Force
Danish Audiophile Loudspeaker Industries

DALI står for Danish Audiophile Loudspeaker Industries, et Dansk firma der producerer Hi-Fi og High-End højtalere. Firmaet blev grundlagt i 1983 af Peter Lyngdorf, som et forsøg på at tilfredsstille en stadigt stigende efterspørgsel på kvalitetslyd fra Hi-Fi entusiaster.

DALI højtalere er traditionelt kun blevet solgt i Skandinavien, men firmaet har ambitiøse planer om at være blandt de største højtaler producenter i verden. I 2004, var DALI repræsenteret i mere end 40 lande over hele verden.

Produkter 
Et af de bedst kendte DALI produkter er DALI MegaLine serien, der består af high-end højtalere.

En anden kendt DALI højtaler er Blue serien, der blev produceret mellem 1980 og 2000.

DALI Concept 10 er en meget stor gulvhøjtaler der er over 1.3 m. høj og vejer 35 kg. Den har to 10 tommer store basenheder, en 6.5 tommer mellemtone og en diskantenhed. Concept serien er Blue seriens efterfølger.

DALI Mentor er en serie der er blevet bygget siden 2006.

Eksterne links 
 Officiel DALI hjemmeside

Referencer 

Elektronikvirksomheder i Danmark
Etableret i 1983
Højtalere
CONCACAF Gold Cup

CONCACAF Gold Cup er den vigtigste turnering i fodbold for herrelandshold i Caribien, Nord- og Mellemamerika. CONCACAF står for afholdelsen af turneringen og har gjort det siden turneringen startede i 1961.

Når Gold Cup ikke falder i samme år som en udgave af FIFA Confederations Cup, vil vinderen (eller det højst placerede hold der er medlem af både CONCACAF og FIFA) kvalificere sig til næste udgave af turneringen.

Kvalifikation 
Nordamerikanske zone
 Automatisk kvalifikation: Tre hold.
Centralamerikanske zone
 Kvalificere sig fra Central American Cup: Top 5.
Caribiske zone
 Kvalificere sig fra Caribbean Cup: Top 4.

Turneringsresultater 

(inviterede hold er med kursiv)
1 Ingen formel turnering blev afholdt. I kvalifikationen til VM, blev det bedst placerede hold anset som værende mestre.
2 Costa Rica og Jamaica spillede 1-1 efter forlænget spilletid og delte tredjepladsen.</div>
3 Ingen kamp om tredjepladsen; tredjepladsen blev delt.</div>

 Key:
 efs. – efter forlænget spilletid
 egg. – efter Golden goal
 str. – efter straffesparkskonkurrence

Kumulative resultater 
Det følgende er en samlet mesterskabstabel for CONCACAF-regionen. År skrevet i kursiv indikerer år inden Gold Cup.

1. Værter
2. Hold der blev inviteret
Kursiv = Turneringer afholdt før nuværende Gold Cup.

 
Etableret i 1961
Etableret i 1991
Gold Cup
Lisbeth Pedersen

Lisbeth Pedersen (født 28. december 1955) er en tidligere dansk atlet, som var medlem i AGF og Sparta Atletik fra 1980.

Lisbeth Pedersens træner var Bogdan Gierajewski.

Internationale mesterskaber 
 1981 EM-inde 50 meter hæk inde 16. plads 7,68

Danske mesterskaber 
  1993 Kuglestød 13,41
  1991 Kuglestød 13,82
  1991 Kuglestød inde 13,72
  1990 Kuglestød 13,87
  1989 100 meter hæk 14,42
  1989 Kuglestød 13,33
  1988 100 meter hæk 14,30
  1988 Kuglestød 13,32
  1988 60 meter hæk inde 8,4
  1988 Kuglestød inde 13,08
  1987 Kuglestød 14,02
  1987 100 meter hæk 14,1
  1987 Længdespring 5,95
  1987 60 meter hæk inde 8,71
  1986 100 meter hæk 14,22
  1986 Kuglestød 12,30
  1984 100 meter hæk 13,95
  1984 60 meter hæk inde 8,61
  1984 Længde inde 6,03
  1984 Kuglestød inde 13,24
  1983 100 meter hæk 13,67w
  1983 Længdespring 6,00
  1983 Kuglestød 12,46
  1983 60 meter hæk inde 8,52
  1983 Længde inde 6,28
  1982 Længdespring 6,06
  1982 100 meter hæk 14,10
  1982 60 meter hæk inde 8,7
  1981 Længdespring 6,18
  1980 100 meter hæk 14,3
  1980 100 meter 12,24
  1980 Længdespring 5,88
  1979 100 meter hæk 14,43
  1979 Længdespring 6,02

Listen er ikke komplet – syvkamp savnes.

Danske rekorder 
 4 x 100 meter klubhold 46,60 9. august 1986

Personlige rekorder 
 100 meter: 11,9h 1980
 200 meter: 24,70 1980
 100 meter hæk: 13,78 1983
 Længdespring: 6,18 1981
 Kuglestød: 14,19 1988
 Syvkamp: 5285p 1983
 Kastetrekamp: 2260p 1987

Eksterne henvisninger 
 DAF i tal – Lisbeth Pedersen 
 Spartas alletiders Top 10 

Atleter fra Sparta Atletik
Atleter fra AGF
Kuglestødere fra Danmark
Hækkeløbere fra Danmark
Længdespringere fra Danmark
Isola Bella

Isola Bella er en af øerne i øgruppen Borromeiske Øer i den italienske del af Lago Maggiore. Øen ligger i provinsen Verbano-Cusio-Ossola i regionen Piemonte i Norditalien. Isola Bella ligger 400 meter fra søbredden ud for byen Stresa. Øen, der er 0,2 km², er 320 meter bred og 400 meter lang og er totalt dækket af øens kæmpestore palads, Palazzo Borromeo, og den dertil hørende park i typisk italiensk stil.

Historie 
Indtil 1632 er øen benævnt ved det lidet flatterende navn, l’Isola Inferiore (Den inferiøre Ø), som blot afspejler dens manglende betydning i forhold til dens naboø mod nord, Isola dei Pescatori, der allerede dengang rummede en lille fiskerlandsby. Isola Bella var dengang blot et stenrev, der stak op gennem søens overflade, indtil Grev Carlo III fra den indflydelsesrige Borromeo-familie begyndte en total omforandring af øen og gav den sit nuværende navn, Isola Bella, opkaldt efter han hustru, grevinde Isabella d'Adda Borromeo.

Som nævnt var Isola Bella oprindeligt en stor nøgen klippe, som efter forbedringer, udvidelser og bebyggelse blev taget i brug af greve Carlo III. I 1652 havde hans søn, Vitaliano d. 6., overtaget øen og dens bebyggelser, og han ændrede den til et attraktivt sommerpalads. Ved at tilføre store mængder muldjord blev øens parkanlæg opbygget med et system af i alt 10 terrasser.

De mondæne omgivelser virkede som en magnet på datidens jetset, og øen blev stedet for koncerter og teateroplevelser for Europas notabiliteter. Gæster som fx den britiske historiker Edward Gibbon, Napoleon og hans hustru Joséphine de Beauharnais samt Prinsessen af Wales var at se på øen.

Øen i dag 
Isola Bella er en populær og velbesøgt turistattraktion, som har regelmæssig færgeforbindelse til bl.a. Stresa og Verbania.
Øen lægger omgivelser til den årligt tilbagevendende Stresa Music Festival.

Billedgalleri

Links 
 Isola Bellas hjemmeside  – på engelsk

Henvisninger 

Øer i Italien
Lago Maggiore
Piemonte
Øer i søer
Verbano-Cusio-Ossola (provins)
Bjergkirsebær

 
Bjergkirsebær (Prunus nipponica), også skrevet Bjerg-Kirsebær, er et lille, hårdført og tidligt blomstrende træ. Trods disse gode egenskaber er det ikke meget dyrket i Danmark. Frugterne er svagt giftige på grund af et indhold af blåsyreglykosider i kernen. Træet er meget hårdført overfor kulde.

Beskrivelse 
Bjergkirsebær er et lille, løvfældende træ med en tragtformet krone og stift oprette grene. Barken er først lysegrå med blege korkporer. Senere bliver den brun og glat, og til sidst er den grå med fremstående, vorteagtige korkporer. Knopperne er spredtstillede, spidse, kegleformede og brune. Blomsterknopperne sidder på kortskud, og de er mere afrundede. 

Bladene er elliptiske med langt tilløbende spids og dobbelt savtakket rand. Oversiden er matgrøn, mens undersiden er en smule lysere. Høstfarven er gul-orange. Blomstringen foregår i (marts)-april, dvs. før løvspringet. Blomsterne sidder enkeltvis, parvis eller i små bundter fra dværgskud. De er 5-tallige og regelmæssige med hvide til lyserøde kronblade. Frugterne er små, brunrøde stenfrugter.

Højde x bredde og årlig tilvækst: 6,00 x 4,00 m (30 x 20 cm/år).

Hjemsted 
Arten forekommer i koldt tempererede egne med betydeligt snefald og korte somre, og den er naturligt udbredt i blandede skove og krat i Russisk Fjernøsten (Kurilerne og Sakhalin) og i det nordlige Japan (Hokkaido og Honshū). 

I de subalpine områder af bjergene på det nordlige Honshū, Japan, vokser arten i åbne skove sammen med bl.a. Abies mariesii (en art af ædelgran), Betula corylifolia (en art af birk), hønsebenstræ, japansk bøg, japansk hemlock, japansk thuja, kamtjatkabirk, krybefyr, penselfyr, sakhalingran, Sorbus matsumurana (en art af røn) og østsibirisk el

Note 

Lyserøde blomster
Haveplanter
Kirsebærslægten
Bangsbostrand

Bangsbostrand er en sydlig bydel og en strand i Frederikshavn.

Historie 
Bangsbostrand var omkring 1. verdenskrig et anseligt ved fiskerleje ved Kattegat, Jyske Ås og Nordjyllands østkyst, cirka to kilometer syd for Frederikshavn, i Flade Sogn, Horns Herred, daværende Hjørring Amt. Ud for kysten fandtes der en god ankergrund for større skibe. I Bangsbostrand var der filialkirke (opført 1902, K. Varming), skole og lods.

I 1859 oplyses det, at "fra Bangsbostrand drives betydeligt Fiskeri, og derfra forsynes endeel af de Fiskerkvaser, der fra Frederikshavn gaae til Kjøbenhavn med de bekjendte Fladstrands Rødspetter. Fiskene fanges ved Garn, som sættes paa Grundene."

Eksterne henvisninger 
Salmonsens Konversationsleksikon, 2. udgave, bind II, s. 617; opslag: Bangsbostrand

Noter 

Frederikshavn
Strande i Danmark
Lone Pedersen

Lone Pedersen (født 1960) er en tidligere dansk atlet, som var medlem i Frederiksberg IF og Sparta Atletik fra 1980.
Lone Pedersens træner var Bogdan Gierajewski.

Lone Pedersen er søster til Lars Pedersen.

Danske mesterskaber 
  1991 Diskoskast 45,62
  1985 Kuglestød 12,98
  1982 Kuglestød 13,05
  1981 Kuglestød 12,01
  1980 Kuglestød 12,97
  1979 Kuglestød 12,09
  1978 Kuglestød 12,68
  1978 Diskoskast 41,65

Personlige rekorder 
 Kuglestød: 13,51 1985
 Diskoskast: 45,62 1991
 Kastetrekamp: 2268p 1991

Eksterne henvisninger 
 Lone Pedersen - rekorder og resultater
 Spartas alletiders Top 10

Atleter fra Sparta Atletik
Atleter fra Frederiksberg IF
Diskoskastere fra Danmark
Kuglestødere fra Danmark
Mærkesag

En mærkesag er et emne eller anliggende, som et politisk parti, et ministerium eller andre har på sit program og tillægger afgørende betydning. Eksempelvis var partiet Højres anden mærkesag militarismen. 

Udtrykket kendes på dansk tilbage til 1906.

Eksterne henvisninger 

Ordbog over Det danske Sprog bind 14, 1933; opslag: Mærke-sag 

Ord og vendinger
Toerring

Toerring (eller Törring) er en højadelig slægt, der stammer fra Oberbayern. Slægten var tidligere delt i flere linjer. Den ledende linje Toerring-Guttenzeller uddøde i 1860. Derefter blev linjen Toerring-Jettenbach den førende. 
  
Slægten er opkaldt efter Törring ved Tittmoning i Landkreis Traunstein i Oberbayern. Sidelinjen har navn efter Jettenbach i Landkreis Mühldorf am Inn. 
 
I det tysk-romerske rige besad rigsgreverne af Törring nogle små rigsumiddelbare territorier i Syd- og Vesttyskland. Efter mediatiseringen i 1806 blev slægten anerkendt som standesherrer i kongerigerne Württemberg og Bayern.

Højadelsslægter fra Tyskland
Adelsslægter fra Bayern
Adelsslægter fra Schwaben
Magnus Boding Hansen

Magnus Boding Hansen (født 1986) er en dansk journalist og nuværende Latinamerikakorrespondent på Weekendavisen. Fra 2011 til 2013 var han RÆSONs ansvarshavende chefredaktør. Han udgav i 2015 bogen "De lytter ikke - politikernes udenomssnak - spot den, stop den" sammen med Christian Kock.
I 2021 udgav han Djævlen sover aldrig – Mysteriet om Latinamerikas mange mord.

Han har rapporteret fra Somalia, Mexico, Ukraine, Sydsudan, Baskerlandet, Nordirland, Honduras, Colombia og Haiti for bl.a. Deadline, DR P1 og Weekendavisen.

Henvisninger

Eksterne henvisninger og kilder
 Udenomssnak: Sådan gør politikerne  raeson.dk 20.05.2011 
 Medarbejderliste  weekendavisen.dk
 Magnus Boding Hansen på saxo.com

Chefredaktører fra Danmark
Lederhosen

Lederhosen (tysk for læderbukser) er korte bukser af læder, som bruges i Østrig, Schweiz og Bayern. Lederhosen findes i to modeller:
 korte og
 knælange. De bæres til folkedragter. De stammer fra bukser, som i 1700-tallet var almindelige over hele den vestlige verden. Klappen foran kaldtes a la bavaroise (som i Bayern).

Lederhosen er populære og bæres til hverdag og fest, i land og i by og af ung og gammel.

Eksterne henvisninger 

 Lederhosen Museum   

Bukser
Tysk kultur
Østrigsk kultur
Kultur i Schweiz
Bayern
Folkedragter